Capel Sardis, Cwmcamlais

Capel yng nghymuned Trallong, Powys, yw Capel Sardis, Cwmcamlais, a adeiladwyd gan yr Annibynwyr, ac sydd yn awr o dan ofal Eglwys Ddiwygiedig Unedig. Fe'i lleolir yn ardal Brycheiniog tua hanner ffordd rhwng Pontsenni i'r gorllewin ac Aberhonddu i'r dwyrain. Mae'n adeilad ynysig ar dir uchel, wedi'i amgylchynu gan fynwent fawr.

Adeiladwyd y capel gwreiddiol tua diwedd y 1830au. Fe'i hailadeiladwyd yn 1896, ac eto yn 1905. Mae'r fynedfa ar y wal hir. Y tu mewn mae ganddo seddau caeëdig ac oriel ar dair ochr. Saif y pulpud a'r sedd fawr ar y wal orllewinol. Gwerthwyd y festri yn yr 1980au i ddarparu arian i gynnal y capel."Sardis Welsh Independent Chapel & United Reformed Church, Cwmcamlais", Addoldai Cymru; adalwyd 4 Rhagfyr 2024

bawd|350px|dim|Mynwent Capel Sardis

Cyfeiriadau

Dolenni allanol
 "Sardis Welsh Independent Chapel & United Reformed Church, Cwmcamlais", Coflein

Categori:Adeiladau rhestredig Gradd II Powys
Sardis
Categori:Eglwys yr Annibynwyr yng Nghymru
Categori:Trallong